CELEX: 32015R1042
Language: sk
Date: 2015-06-30 00:00:00
Title: Vykonávacie nariadenie Komisie (EÚ) 2015/1042 z 30. júna 2015, ktorým sa mení príloha II k nariadeniu (ES) č. 250/2009, ktorým sa vykonáva nariadenie Európskeho parlamentu a Rady (ES) č. 295/2008 o štrukturálnej podnikovej štatistike, pokiaľ ide o úpravu technického formátu po revízii klasifikácie produktov podľa činností (CPA) (Text s významom pre EHP)

1.7.2015   
            
            
               SK
            
            
               Úradný vestník Európskej únie
            
            
               L 167/61
            
         VYKONÁVACIE NARIADENIE KOMISIE (EÚ) 2015/1042
   z 30. júna 2015,
   ktorým sa mení príloha II k nariadeniu (ES) č. 250/2009, ktorým sa vykonáva nariadenie Európskeho parlamentu a Rady (ES) č. 295/2008 o štrukturálnej podnikovej štatistike, pokiaľ ide o úpravu technického formátu po revízii klasifikácie produktov podľa činností (CPA)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 295/2008 z 11. marca 2008 o štrukturálnej podnikovej štatistike (1), a najmä na jeho článok 11 ods. 1 písm. a),
   keďže:
   
               (1)
            
            
               Nariadením (ES) č. 295/2008 sa stanovuje spoločný rámec na zber, zasielanie a vyhodnocovanie európskej štatistiky o štruktúre, činnosti, konkurencieschopnosti a výkonnosti podnikov v Únii.
            
         
               (2)
            
            
               Nariadením Európskeho parlamentu a Rady (ES) č. 451/2008 (2) sa zavádza štatistická klasifikácia produktov podľa činností (CPA) s cieľom splniť požiadavky na štatistiku v Únii.
            
         
               (3)
            
            
               V prílohe II k nariadeniu Komisie (ES) č. 250/2009 (3) sa stanovuje technický formát a označenia určitých produktov pre údaje, ktoré sa zasielajú na základe CPA.
            
         
               (4)
            
            
               V záujme zachovania porovnateľnosti a konzistentnosti so štandardmi klasifikácie produktov používanými na medzinárodnej úrovni je po nadobudnutí účinnosti nariadenia Komisie (EÚ) č. 1209/2014 (4) potrebné upraviť prílohu II k nariadeniu (ES) č. 250/2009, pokiaľ ide o označenia určitých produktov pre údaje, ktoré sa zasielajú na základe CPA.
            
         
               (5)
            
            
               Príloha II k nariadeniu (ES) č. 250/2009 by sa preto mala zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre európsky štatistický systém,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 250/2009 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júna 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 97, 9.4.2008, s. 13.
   
      (2)  Nariadenie Európskeho parlamentu a Rady (ES) č. 451/2008 z 23. apríla 2008, ktorým sa zavádza nová štatistická klasifikácia produktov podľa činností (CPA) a ktorým sa zrušuje nariadenie Rady (EHS) č. 3696/93 (Ú. v. EÚ L 145, 4.6.2008, s. 65).
   
      (3)  Nariadenie Komisie (ES) č. 250/2009 z 11. marca 2009, ktorým sa vykonáva nariadenie Európskeho parlamentu a Rady (ES) č. 295/2008, pokiaľ ide o definície ukazovateľov, technický formát na zasielanie údajov, požiadavky na dvojité oznamovanie údajov podľa NACE Rev. 1.1 a NACE Rev. 2 a výnimky, ktoré sa majú povoliť pre štrukturálnu podnikovú štatistiku (Ú. v. EÚ L 86, 31.3.2009, s. 1).
   
      (4)  Nariadenie Komisie (EÚ) č. 1209/2014 z 29. októbra 2014, ktorým sa mení nariadenie Európskeho parlamentu a Rady (ES) č. 451/2008 z 23. apríla 2008, ktorým sa zavádza nová štatistická klasifikácia produktov podľa činností (CPA) a ktorým sa zrušuje nariadenie Rady (EHS) č. 3696/93 (Ú. v. EÚ L 336, 22.11.2014, s. 1).
   
      PRÍLOHA
      Príloha II k nariadeniu (ES) č. 250/2009 sa mení takto:
      
                  1.
               
               
                  V bode 4.2. s názvom „Územná jednotka“ sa kód „GR“ pre Grécko nahrádza kódom „EL“.
               
            
                  2.
               
               
                  V bode 4.9. „Jednotky hodnôt údajov“ sa v tabuľke dopĺňa nová jednotka „Štvorcové metre“ s kódom „M2“.
               
            
                  3.
               
               
                  V bode 4.10. „Členenie produktov“ sa tabuľka mení takto:
                  
                              a)
                           
                           
                              V prípade produktu s kódom 63 12 sa označenie „Služby internetového portálu“ nahrádza označením „Služby webových portálov“.
                           
                        
                              b)
                           
                           
                              V prípade produktu s kódom 73 11 13 sa označenie „Návrhy a koncepčný rozvoj v reklame“ nahrádza označením „Vývoj reklamných koncepcií“.
                           
                        
                              c)
                           
                           
                              Zápis produktu s kódom 70 22 4 „Ochranné známky a franšízy“ sa vypúšťa.
                           
                        
                              d)
                           
                           
                              V prípade produktu s kódom 71 11 24 sa označenie „Architektonické poradenstvo“ nahrádza označením „Architektonické poradenstvo pre stavebné projekty“.